05/05/2010 | Administración LocalMunicipal
Carnota
Ordenanza de servizos culturais e deportivos

EDICTO ORDENANZA FISCAL REGULADORA DO PREZO PÚBLICO POLOS SERVIZOS CULTURAIS E DEPORTIVOS. APROBADA INICIALMENTE POLO PLENO DA CORPORACION EN SESION EXTRAORDINARIA DE 26 DE ABRIL DO 2010, EXPONSE AO PUBLICO OS EFECTOS DE ALEGACIONS, SUXESTIONS OU RECLAMACIONS DURANTE O PRAZO DUN MES, A CONTAR DESDE O DIA SEGUINTE DA PUBLICACION DESTE EDICTO NO B. O. P., TRANSCURRIDO O CAL SEN QUE AS HOUBERA, ENTENDERASE APROBADO DEFINITIVAMENTE SEN NECESIDADE DE NOVO ACORDO EXPRESO. Artigo 1.º.–Fundamento. De conformidade co previsto no artigo 41, en relación co 127, ámbolos dous do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e demais normativa concordante de aplicación este Concello establece o prezo público pola prestación de servizos culturais e deportivos polo Concello de Carnota. Artigo 2.º. Concepto. O prezo público regulado nesta ordenanza constitúe un ingreso de dereito público que se satisfará polos usuarios que voluntariamente soliciten os servizos culturais e deportivos prestados polo Concello de Carnota. Artigo 3.º.–Obrigados ao pagamento. Está obrigado ao pagamento do prezo público regulado nesta ordenanza quen se beneficie dos servizos deportivos e culturais municipais prestados polo Concello e especificados no artigo 4.º da presente ordenanza. Artigo 4.º.–Tarifas. O prezo público que se debe pagar ao Concello polos servizos deportivos e culturais municipais, cinguirase ás seguintes tarifas: 4.1. Escolas deportivas. a) Escola deportiva de psicomotricidade, por tempada: 20,00 € b) Escola deportiva de fútbol, por tempada: 50,00 €. c) Escola deportiva de patinaxe, por tempada: 20,00 €. d) Escola deportiva de deportes de raqueta: 20,00 €. e) Escola deportiva de ximnasia de mantemento para adultos: 50,00 €. f) Outras escolas deportivas: 20,00 €. 4.2. Curso de inglés. a) Curso de inglés, por trimestre: 20,00 €. 4.3. Curso de informática. a) Curso de informática por trimestre: 20,00 €. 4.4. Cursos e obradoiros organizados polo Concello. O prezo das matrículas cubrirá o 100% do custo total do curso ou actividade, segundo o estudio de custos presentado polo Departamento de Cultura na súa proposta, correspondendo ao órgano competente a aprobación individualizada de cada prezo á vista da proposta presentada. Sen embargo, cando existan razóns sociais, benéficas, culturais ou de interese público que así o aconsellen, debidamente acreditadas mediante informe técnico dos servicios correspondentes, o órgano competente poderá fixar un prezo que non cubra o custo do mesmo, sempre que nos ornamentos exista consignación presupostaria para a cobertura da diferenza existente.4.5. Visitas guiadas polo Concello. a) Visitas guiadas, por persoa: 3,00 €. 4.6. Viaxes e excursións organizados polo Concello. O prezo será fixado polo órgano competente de xeito que, polo número dos solicitantes, se cubra o custo total do mesmo. Sen embargo, cando existan razóns sociais, benéficas, culturais ou de interese público que así o aconsellen, debidamente acreditadas mediante informe técnico do servizo correspondente, o órgano competente poderá fixar un prezo que non cubra o custo do mesmo, sempre que nos ornamentos exista consignación presupostaria para a cobertura da diferenza existente.4.7. Campamentos e actividades de tempo libre. O prezo será fixado polo órgano competente de xeito que, polo número dos solicitantes, se cubra o custo total do mesmo. Sen embargo, cando existan razóns sociais, benéficas, culturais ou de interese público que así o aconsellen, debidamente acreditadas mediante informe técnico dos servizos correspondentes, o órgano competente poderá fixar un prezo que non cubra o custo do mesmo, sempre que nos orzamentos exista consignación presupostaria para a cobertura da diferenza existente.4.8 Alquiler de pistas polideportivas. a) Alquiler do pavillón polideportivo, 10 euros/hora; 40 euros/día. b) Alquiler do campo de fútbol de Lombáns, 20 euros/hora; 80 euros/día. Artigo 5.º.–Normas de xestión.1. A obriga do pagamento do prezo público xorde dende que se inicia a prestación do servizo deportivo ou cultural enumerado no artigo anterior. Sen embargo, o Concello, de conformidade coa habilitación prevista no artigo 46 do RDL.2/2004, de 5 de marzo, esixirá o depósito previo do seu importe total.2. O ingreso do prezo público farase en calquera das entidades bancarias nas que o Concello ten conta aberta. Non se prestará o servizo solicitado sen a presentación do xustificante de ter ingresado o correspondente prezo público.3. No caso de existir varias solicitudes coincidentes e estas superen o número de prazas existentes para cada actividade darase preferencia aos particulares empadroados no Concello de Carnota e no seu caso ás entidades que teñan a súa sede social no Concello.4. En casos excepcionais a Xunta de Goberno Local, previo informe dos servizos correspondentes, poderá acordar a exención total ou parcial das tarifas exportas. Artigo 6.º.–Bonificación. A partir da vixencia da presente Ordenanza só se aplicarán as bonificacións expresamente contempladas: 1. os usuarios/as que teñan condición de familia numerosa (50% da cuota tributaria). 2. Persoas que padezan discapacidade en grao igual ou superior ó 33% (50% da cuota tributaria). 3. Persoas que teñan a condición de pesionista ou xubilado (50% da cuota tributaria). Si o usuario/a concorre os requisitos previstos para a súa aplicación, deberá optar pola aplicación dunha entre as distintas bonificacións das que puidera beneficiarse. En todo caso, a oficina que efectúe as correspondentes liquidacións, esixirá ó usuario, a documentación que acredite a concorrencia dos requisitos establecidos para aplicar a bonificación. Artigo 7.º.–Delegación na Xunta de Goberno Local. No suposto de que o servizo ou actividade cultural ou deportiva a prestar polo Concello, non se encontre tarifada na presente Ordenanza ou resulte necesaria a modificación ou actualización das contías, delégase na Xunta de Goberno Local, conforme os artigos 47 do Real Decreto Lexislativo 2/2004, de 5 de marzo, e 23.2 b) da Lei 7/85, de 2 de abril, o establecemento da tarifa ou a actualización da mesma, a proposta do servizo técnico correspondente co previo informe do interventor municipal. Disposición derradeira. A presente ordenanza, unha vez aprobada definitivamente, será publicada integramente no Boletín Oficial da Provincia e comezará a aplicarse l, e manterase en vigor mentres non se acorde a súa derrogación ou modificación expresa. Carnota, 18 de marzo de 2010. O alcalde José Domingo Oreiro Rodríguez